**ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

 88. schôdza

 Číslo: CRD-78/2019

567

**U z n e s e n i e**

**Ústavnoprávneho výboru Národnej rady Slovenskej republiky**

 **zo 7. februára 2019**

prerokoval žiadosť predsedu Národnej rady Slovenskej republiky z 30. januára 2019 o zaujatie stanoviska, či v**ládny návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 1261)** bol podaný v súlade s § 96 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**Ústavnoprávny výbor Národnej rady Slovenskej republiky**

1. **k o n š t a t u j e , ž e**

v**ládny návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 1261)**  **nie jepodaný** **v súlade s § 96 ods. 3** zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

z dôvodu,

že ide o návrh zákona v tej istej veci, ako bol návrh poslancov Národnej rady Slovenskej republiky Miroslava BEBLAVÉHO, Viery DUBAČOVEJ a Ota ŽARNAYA na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 1230), o ktorom Národná rada Slovenskej republiky uznesením č. 1569 zo 7. decembra 2018 rozhodla, že nebude pokračovať v rokovaní o ňom a od schválenia uznesenia Národnej rady Slovenskej republiky neuplynula ustanovená šesťmesačná lehota;

 **B. p o v e r u j e**

 predsedu výboru oznámiť stanovisko výboru predsedovi Národnej rady Slovenskej republiky.

 Róbert Madej v. r.

 predseda výboru

overovatelia výboru:

Ondrej Dostál, v. r.

Irén Sárközy, v. r.